Ású yə̄ nâ mod məkǐ á man fúb a bələ́ nâ a láŋá məlú zamgbál a kələ kwí anə́ ā man kə́ fūb, a mǎn sǒb bīyé bíé, a mǎn fə wɔ́bɔ ai məndím yā étam, a mǎn fɔ̄ɔ̄ fúb á fúúm. 14Ámōs mwomo ńgɔ̄ hḿ ā zu nɔ̌ŋ zum ébɛ̄ ngə́ biyɛl bí ábə̌ŋ bíbɛ̄ a kə́ və̄ fada á mís mə́ Zāmbá Ńtī, á ḿbɛ̄ sí ndá bikóán. 15Eyɔ̌ŋ te fada ǎ yi və́ ónɔ̌n ḿbɔ̄g anə́ mə̄túnuŋa ású ńdzǎn bidzǔgá bí ńsə́m, éví ḿbɔ̄g anə́ mə́túnuŋa bádígi, eyɔ̌ŋ te fada ǎ yī nyé kūb ńsalán naa á fúúbán á éboě məkǐ dzíé. 16Ngə́ mə̄yóm mə́ fám mə́ kwí nyē á nyɔ́l a yəan wɔ́bɔ ai nyɔ́l ésə a yi bəgə éboě tē a kələ kwí ngōngógóle. 17Éyé ésə ai ékob ésə̄ yā mə̄yóm mə́tē mə́ hə́ namba yâyi mǎn soobán, é tɔbɔgɔ̌ fə ai eboě tē a kələ kwí ngōngógóle. 18Éyɔŋ ésə̄ fám bân miníngá ziŋ bə́ hə́ bómbo anə́ ngál ai ǹnóm, bə́ bə̄lə́ naa bə́ mānaga wɔ́bɔ̄ bɔ́ bə́sə̄ bə́bɛ̄ ai məndím, bâyi bəgə éboe a kələ kwí ngōngógóle.